Words of Love (sang fra 1957)

«Words of Love» er en sang av Buddy Holly som han skrev selv og ga ut på singel 20. juni 1957. Holly spilte inn både sin gitar og vokal to ganger hver. Det samme gjorde trommeslager Allison med perkusjon. Innspillingen foregikk i Norman Petty Studio som befant seg i 1313 West 7th Street, Clovis i New Mexico.

Musikere og instrumenter på original innspilling 

Buddy Holly: elektrisk gitar, vokal
Joe B. Mauldin: bass
Jerry Allison: trommer, perkusjon

The Beatles' versjon 

The Beatles spilte «Words of Love» på konserter i perioden 1958–1962. Da var det John Lennon og George Harrison som sang når den ble fremført. Gruppen spilte inn en studioversjon 18. oktober 1964 i Abbey Road Studios; denne gang med Lennon og Paul McCartney på vokal. Det var den siste sangen de spilte inn den kvelden, og tredje tagning ble brukt til pålegg, deriblant perkusjon fra Ringo Starr. Ifølge albumomslaget til Beatles for Sale slår han på en pappeske, men det høres mest ut som han klapper i hendene. Uansett er lydeffekten nærmest det samme som man kan høre i arrangementet til Buddy Hollys «Everyday» hvor det klappes på knærne.

The Beatles' versjon av «Words of Love» ble først utgitt 4. desember 1964 på albumet Beatles for Sale i Storbritannia. I USA ble den utgitt 14. juni 1965 på albumet Beatles VI. Mono-versjonen er cirka 10 sekunder lenger enn stereo-varianten der sangen tones ut i avslutningen.

Musikere og instrumeter på The Beatles' versjon 

John Lennon: rytmegitar, vokal
Paul McCartney: bass, vokal
George Harrison: sologitar
Ringo Starr: trommer, perkusjon

Annet 

Sangteksten

Referanser

Sanger fra USA
Sanger fra 1957
Singler fra 1957
Beatles-innspillinger skrevet av andre